
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO FORMAVIMO IR PERTVARKYMO PROJEKTO PATVIRTINIMO 
2015 m. gegužės 26 d. Nr. AT-505
Šakiai
           
Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 6 dalies 2 punktu, Lietuvos Respublikos Vyriausybės 1992 m. gegužės 12 d. nutarimu Nr. 343 ,,Dėl specialiųjų žemės ir miško naudojimo sąlygų patvirtinimo“, Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, Žemės sklypų formavimo ir pertvarkymo projektų rengimo ir įgyvendinimo taisyklėmis, patvirtintomis Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos žemės ūkio ministro ir Lietuvos Respublikos aplinkos ministro 2014 m. sausio 2 d. įsakymo Nr. 3D-1/D1-1 redakcija) 68 punktu, 2015 m. gegužės 25 d. Nacionalinės žemės tarnybos prie Žemės ūkio ministerijos žemėtvarkos planavimo dokumento patikrinimo aktu Nr. FPA–3- (8.18.):
   
1.Tvirtinu projekto rengėjo UAB „Geotakas“ projekto autorės Virginijos Pašiūnienės (kvalifikacijos  pažymėjimas Nr.FP-107, išduotas 2005 m. sausio 21 d.), parengtą Žemės sklypų formavimo ir pertvarkymo projektą (toliau - Projektas), suformuojant 0,0420 ha ploto  žemės ūkio paskirties, mėgėjų sodo žemės sklypą prie naudojamo statinio, esančio sodininkų bendrijoje „Draugystė“ Draugystės 3-oji g. 9, Šakių mieste, po nuosavybės teise valdomais statiniais (registro išrašo Nr. 44/1721622). Žemės sklypui yra taikomos VI ir XX punktuose išvardintos specialiosios žemės ir miško naudojimo sąlygos.
                  
2. P a ž y m i u, kad šiuo įsakymu patvirtintas Projektas įsigalioja kitą dieną po jo oficialaus informacinio paskelbimo Šakių rajono savivaldybės interneto svetainėje (www.sakiai.lt). 

3. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                           Evaldas  Sniečkus

